આરોગ્ય વિભાગ તરફથી તમામ પ્રાથમિક હેલ્થ સેન્ટર્સ, કમ્યુનિટિ હેલ્થ સેન્ટર્સ, સબ સેન્ટર્સ અને હોસ્પીટલોમાં દવાઓનો પૂરતો જથ્થો અને રોગચાળા પ્રતિબંધક દવાઓ પૂરતા પ્રમાણમાં ઉપલબ્ધ કરેલ છે. આ ઉપરાંત ૧૦૮ની સેવાઓ વધુ ઘનિષ્ઠ કરવામાં આવેલ છે અને કચ્છ જિલ્લામાં એમ્બ્યુલંસની વધુ સેવાઓ ઉપલબ્ધ કરવામાં આવી છે. આરોગ્ય તંત્ર તરફથી ક્લોરીનની ટીકડીઓ, આશ્રય સ્થાનો માટે દવાનો જથ્થો અને ડીલીવરીના સમયા માંથી પસાર થતી ગર્ભવતી મહિલાઓના કેસોનો ટ્રેકીંગ કરીને ઓગ્ઝીલરી નર્સ મીડ-વાઈફ ડીલીવરીની જવાબદારી સંભાળે તેવુ આયોજન કરવામાં આવેલ છે. વાહન વ્યવહાર વિભાગે સ્થળાંતર માટે કાંઠાના વિસ્તારોમાં એસટી બસોની પૂરતી વ્યવસ્થા કરેલી છે.